যে প্রাণনাশী আঘাতটি একান্তই নিজের পক্ষ থেকে ঘটে –সেটিকেই বলা হয় আত্মঘাত। বাঙালী মুসলমানের জীবনে এমন আত্মঘাত কি কম? সেটি বেশী বেশী হয়েছে সাহিত্যের নামে বিষপানের মধ্য দিয়ে। মুসলমানের চেতনার খাদ্য আর হিন্দুর চেতনার খাদ্য এক নয়। মুসলমানের হারাম-হালাম শুধু খাদ্য-পানীয়ে নয়,সাহিত্যেও। যে ভাষায় ওহীর জ্ঞান তথা কোরআন-হাদীসের জ্ঞান নেই সে ভাষায় অসম্ভব হয়ে পড়ে ঈমান নিয়ে বেড়ে উঠা।বাংলার তুলনায় আরবি,ফারসী ও উর্দুর এখানেই শ্রেষ্ঠত্ব যে এ তিনটি ভাষায় রয়েছে ইসলামি জ্ঞানের বিশাল ভান্ডার –যা গড়ে উঠেছে শত শত বছর ধরে। অপরদিকে আধুনিক বাংলা ভাষাটি গড়ে উঠেছে বাঙালী হিন্দুদের মনের ক্ষুধা পুরণের লক্ষ্যে। বাংলা ছাপাখানার কাজটি প্রথম শুরু করেছিল ফোর্ট উইলিয়াম কলেজের ব্রিটিশ পাদ্রীগণ। তাদের এজেন্ডা ছিল বাঙালীর মাঝে খৃষ্টান ধর্মের প্রচার।ছাপাখানার সে অগ্রগতি থেকে ফায়দা নিতে ময়দানে নামেন ইশ্বরচন্দ্র বিদ্যাসাগর,রাজা রামমোহন রায়,ঈশ্বরচন্দ্র গুপ্ত,বংকিমচন্দ্র,রবীন্দ্রনাথ নবীনচন্দ্র,হেমচন্দ্র,মোহিতলাল ও শত শত হিন্দু সাহিত্যিক ও বুদ্ধিজীবীরা। তাদের সাহিত্যের মূল লক্ষ্যটি ছিল হিন্দুদের মাঝে রেনাসাঁ আনা -সেটি বেদ-পুরান-রামায়ন-মহাভারতের চেতনায়। সে সাথে প্রবল অব্জ্ঞা বাড়ানো হয় প্রতিবেশী মুসলমানদের বিরুদ্ধে। বাংলার সংখ্যাগরিষ্ঠ মানুষ যে মুসলমান সেটি কি তাদের সাহিত্য পড়লে বুঝা যায়? নিজেদের বুদ্ধিবৃত্তিক পুষ্টি নিশ্চিত করতে বাঙালী মুসলমানদের এ জন্যই অন্য পথ ধরতে হয়। তারা সাহায্য নেয় উর্দু ও ফার্সির ন্যায় দুটি সমৃদ্ধ ভাষার।